CELEX: 32005D0226
Language: sk
Date: 2005-03-14 00:00:00
Title: 2005/226/ES: Rozhodnutie Komisie zo 14. marca 2005, ktorým sa mení a dopĺňa rozhodnutie 2005/59/ES, pokiaľ ide o oblasti, v ktorých sa majú na Slovensku implementovať plány eradikácie klasického moru ošípaných u diviačej zveri, ako aj núdzového očkovania diviačej zveri proti klasickému moru ošípaných [oznámené pod číslom K(2005) 601] (Text s významom pre EHP)

17.3.2005   
            
            
               SK
            
            
               Úradný vestník Európskej únie
            
            
               L 71/72
            
         
      ROZHODNUTIE KOMISIE
   
   zo 14. marca 2005,
   ktorým sa mení a dopĺňa rozhodnutie 2005/59/ES, pokiaľ ide o oblasti, v ktorých sa majú na Slovensku implementovať plány eradikácie klasického moru ošípaných u diviačej zveri, ako aj núdzového očkovania diviačej zveri proti klasickému moru ošípaných
   [oznámené pod číslom K(2005) 601]
   (Len slovenský text je autentický)
   (Text s významom pre EHP)
   (2005/226/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), najmä na jej článok 16 ods. 1 a článok 20 ods. 2,
   keďže:
   
               (1)
            
            
               Komisia prijala rozhodnutie 2005/59/ES z 26. januára 2005, ktorým sa na Slovensku schvaľujú plány eradikácie klasického moru ošípaných u diviačej zveri a núdzového očkovania diviačej zveri proti klasickému moru ošípaných (2), ako jedno z opatrení na boj proti klasickému moru ošípaných.
            
         
               (2)
            
            
               Slovenské úrady informovali Komisiu o súčasnom vývine tohto ochorenia u diviačej zveri. V tejto informácii sa uvádza, že klasický mor ošípaných u diviačej zveri sa úspešne eradikoval v oblasti Regionálnej veterinárnej a potravinovej správy Levice, Nitra, Topoľčany, Nové Mesto nad Váhom a v okrese Púchov, a že schválený plán eradikácie v týchto oblastiach už nie je potrebné uplatňovať. Vo svetle epidemiologických informácií by sa plán očkovania mal rozšíriť o zavedenie očkovania diviačej zveri proti klasickému moru ošípaných v okresoch Ilava, Žiar nad Hronom, Žarnovica a Banská Štiavnica.
            
         
               (3)
            
            
               Rozhodnutie 2005/59/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2005/59/ES sa nahrádza znením prílohy k tomuto rozhodnutiu.
   Článok 2
   Toto rozhodnutie je určené Slovenskej republike.
   
      V Bruseli 14. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 316, 1.12.2001, s. 5. Smernica zmenená a doplnená Aktom o pristúpení z roku 2003.
   
      (2)  Ú. v. EÚ L 24, 27.1.2005, s. 46.
   
      PRÍLOHA
      
         
            „PRÍLOHA
            1.   Oblasti, v ktorých sa má implementovať plán eradikácie
            Oblasť Regionálnej veterinárnej a potravinovej správy (RVPS) Trnava (s pôsobnosťou v okresoch Piešťany, Hlohovec a Trnava), Trenčín (s pôsobnosťou v okresoch Trenčín a Bánovce nad Bebravou), Prievidza (s pôsobnosťou v okresoch Prievidza a Partizánske), Púchov (s pôsobnosťou len v okrese Ilava), Žiar nad Hronom (s pôsobnosťou v okresoch Žiar nad Hronom, Žarnovica a Banská Štiavnica), Zvolen (s pôsobnosťou v okresoch Zvolen, Krupina a Detva), Banská Bystrica (s pôsobnosťou v okresoch Banská Bystrica a Brezno), Lučenec (s pôsobnosťou v okresoch Lučenec a Poltár) a Veľký Krtíš.
            2.   Oblasti, v ktorých sa má implementovať plán núdzového očkovania
            Územie okresov Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec, Poltár, Ilava, Žiar nad Hronom, Žarnovica a Banská Štiavnica.“